Hesneskanalen

Hesneskanalen er en kort og grunn kanal i Grimstad kommune, Aust-Agder.

Kanalen er ca. 250 meter lang og går gjennom eidet som forbinder Marivold med fastlandet, rett øst for Grimstad sentrum. Kanalen ble anlagt i 1883 for å lette adkomsten for de fastboende på Hesnesøya inn til Grimstad. Før dette var disse henvist til leia rundt Marivold og inn Smørsund. Farvannet her kunne være farlig, særlig i pålandsvær i den mørke årstiden.

Hesneskanalen er smal (små båter kan så vidt møtes) og grunn (1 meter), og fra første stund har den kun vært beregnet på småbåter. Den krysses av Marivoldveien som går ut til blant annet Marivold camping. Seilingshøyden er 2,5 meter.

Referanser 

Kanaler i Norge
Sjøfart i Agder
Grimstads geografi
Samferdsel i Grimstad
Kulturminner i Grimstad
Byggverk i Grimstad
Aust-Agders samferdselshistorie
Transportbyggverk i Agder
Artikler i sjøfart-prosjektet